Na temelju odredbe čl. 54 stavak 1. Zakona o ustanovama („Narodne novine“ broj 76/93, 29/97, 47/99 i 35/08), odredbe članka 98. stavka 3. Zakona o odgoju i obrazovanju u osnovnoj i srednjoj školi („Narodne novine“ 87/08, 86/09, 92/10 i 105/10-ispravak i 90/11) te članka 54. Statuta Osnovne škole Veliki Bukovec, Školski odbor Osnovne škole Veliki Bukovec, a na temelju prethodne suglasnosti Varaždinske županije, KLASA: 602-02/11-01/48, Urbroj: 2186/1-02/1-11-3 od 7. 11. 2011. godine, dana 9. 11. 2011. godine, d o n o s i

IZMJENA I DOPUNA

STATUTA OSNOVNE ŠKOLE VELIKE BUKOVEC

Članak 1.

U članku 34. iza stavka 2. dodaje se novi stavak 3. koji glasi:

„Iznimno, trajanje nastavnog sata može se mijenjati zbog posebnih okolnosti, uz prethodnu suglasnost ministarstva“.

Članak 2.

Članak 41. mijenja se i glasi:

„Školom upravlja školski odbor.

Školski odbor ima sedam (7) članova od kojih

* Jednog (1) člana bira i razrješuje radničko vijeće, a ako radničko vijeće nije utemeljeno, imenuju ga i opozivaju radnici neposrednim i tajnim glasovanjem, na način propisan Zakonom o radu za izbor radničkog vijeća koje ima samo jednog člana
* Dva (2) člana imenuje i razrješava učiteljsko vijeće iz reda učitelja i stručnih suradnika
* Jednog (1) člana imenuje i razrješava vijeće roditelja iz reda roditelja koji nije radnik škole
* Tri (3) člana samostalno imenuje i razrješava osnivač“.

Članak 3.

Iza članka 41. dodaje se novi članak 41a. koji glasi:

„41a.

Članovi školskog odbora biraju se na vrijeme od četiri (4) godine i mogu biti ponovno imenovani, a mandat članova teče od dana konstituiranja školskog odbora.

Mandat članu školskog odbora iz reda roditelja prestaje najkasnije u roku 60 dana od dana kada je prestalo školovanje učenika u školi“.

Članak 4.

U članku 42. stavak 1. mijenja se i glasi:

„Postupak imenovanja i razrješenja članova školskog odbora iz reda učitelja i stručnih suradnika obavlja se na sjednici učiteljskog vijeća, a postupak imenovanja i razrješenja članova školskog odbora iz reda vijeća roditelja na sjednici vijeća roditelja“.

Članak 5.

Članak 46. mijenja se i glasi:

„Odluku o imenovanju članova školskog odbora iz reda učitelja i stručnih suradnika i vijeća roditelja ravnatelj dostavlja Osnivaču“.

Članak 6.

U članku 50. stavak 2. briše se.

Članak 7.

Članak 103. mijenja se i glasi:

„Za ravnatelja može biti imenovana osoba koja ispunjava uvjete za učitelja, odnosno stručnog suradnika, a ima najmanje višu stručnu spremu i pet godina radnog iskustva na odgojno obrazovnim poslovima u osnovnoj i srednjoj školi“.

Članak 8.

U članku 123. stavak 2. iza riječi „života“ briše se točka i dodaju se riječi „ili odgoditi upis u prvi razred za jednu školsku godinu“.

Članak 9.

U članku 124. iza riječi „privremeno“ briše se zarez i riječi „a iznimno trajno“.

Iza stavka 1. dodaje se stavak 2. koji glasi:

„Učenik se može privremeno osloboditi školovanja i tijekom školovanja ako se izmijene uvjeti iz stavka 1. ovog članka“.

Članak 10.

U članku 127. u stavku 1. riječi „svjedodžbu prevodnicu“ zamjenjuje se riječima „prijepis ocjena“.

Članak 11.

Iza članka 211. dodaje se članak 211a. koji glasi:

„211a.

Odredbe članka 103. prestaju se primjenjivati u postupcima izbora ravnatelja 01.01.2015. godine“.

Članak 12.

U članku 212. brišu se riječi: „s time da se odredbe članaka 63., 64., 65. i 66. primjenjuju u postupcima izbora ravnatelja do 31.12.2011. godine“.

Članak 13.

U članku 213. brišu se riječi: „osim članka 103. koji se počinje primjenjivati 01.01.2012.“.

Članak 14.

Izmjene i dopune Statuta stupaju na snagu osmoga dana od dana objave na oglasnoj ploči Škole.

Ove Izmjene i dopune Statuta objavljene su na oglasnoj ploči Škole 9.11.2011. godine.

KLASA: 602-02/11-28/03

URBROJ: 2186-028-01-11-203

Veliki Bukovec, 9. 11. 2011.

PREDSJEDNIK ŠKOLSKOG ODBORA

Brankica Kovaček